Asiyesikia la mkuu huvunjika guu

ASIYESIKIA LA MKUU HUVUNJIKA GUU
Methali hii inamaanisha kuwa yeyote yule anayeambiwa kitu na wavyele wake na kupuuzia kitu hicho basi anaweza kupatwa na matatizo. Pia methali hii inaendana na ile ya asiyefunzwa na mamaye hufunzwa na ulimwengu. Mtu anayepuuzia mafunzo ya wazazi, basi dunia humfunza kwa kupata matatizo. 
Mama nimechoka, nimechoka sana na haya maisha ya kurauka kila siku eti kwenda shule. Nimechoka na hizi kazi za hapo nyumbani kila siku kuosha vyombo tu. Saumu alisema maneno hayo akimuuambia mama yake huku amefura tama andazi.
Mama yake anajaribu kumueleza kuhusu umuhimu wa elimu katika maisha yote lakini wapi. Saumu alitoka nje na kuuregesha mlango kwa nguvu. Mama yake alibaki na mshangao na kujiuliza mbona mwanawe amekuwa mkaidi kama mkia wa mbuzi. Alifikiria njia bora za kuelimisha mtoto wake asije akaaribika mbeleni. 
Siku iliyofuatia, Saumu alipoamshwa alfajiri ili ajitayarishe kwenda shule, alikataa kata kata na kuahidi kuhama na kwenda kuishi nje na marafiki zake. Mama yake alijawa na majonzi na simanzi humu akimfikiria maisha ya mtoto wake yatakyokuwa siku zijazo. 
Saumu alienda kuishi na masahibu zake, aliungana nao katika kazi zao za wezi. Alianza kuvuta bangi kunywa na kuvaa mavazi machafu. Walienda kuiba katika makampuni makubwa bila kufikiria kuwa siku za mwizi ni arobaini.
Mama yake alipopata habari kuwa binti yote amekuwa jambazi sugu. Aliaga dunia kwa mshtuko wa moyo. Saumu hakuenda hata kwenye mazishi ya mama yake bali alienda kufuata urithi wa nyumba. Aliuza nyumba yao na kusheherekea pesa za nyumba hiyo pamoja na marafiki zake. Siku moja walienda kuiba benki, wakati wa kutoka wakashikwa na kupelekwa gerezani. Alipokuwa gerezani alijuta kwa yote aliyoyafanya nyuma lakini siku zote majuto ni mjukuu huja baadae walifungwa kifungo cha maisha kwani walimuua mlinzi wa benki. 
Methali hii inawaonya watu wanaopenda kuyapuuza maneno wanayoambiwa na wavyele wao. Kwa hivyo tujifunze na kisa hichi tusipende kupuuzia maneno ya wavyele wao.